Saatkorndarlehen
Material: papyrus
Place: Arsinoites
Categories: Darlehen
Vertrag
Saatkorn
Kleruchen
Land
Kleros
Zession (?)
Eid (König)
Signalement
ιζ
[βασιλ]ευόντων Πτολεμ[αίου κα]ὶ Κλεοπάτρας τῶν Πτολεμαίου κα[ὶ Κλεοπάτρας]
[θεῶν Ἐπ]ιφανῶν ἔτους ἕκτου [καὶ εἰ]κοστοῦ, ἐφʼ ἱερέως τοῦ ὄντος ἐν [Ἀλεξανδρείαι]
[Ἀλεξάνδρου] καὶ θεῶν Σωτήρων καὶ θεῶν Ἀδελφῶν καὶ θεῶν Εὐεργε[τῶν καὶ θεῶν]
[Φιλοπατόρ]ων καὶ θεῶν Ἐπιφανῶν καὶ θεῶν Φιλομητόρων, [ἀθλοφόρου Βερε]
[νίκης Εὐεργέτι]δος κανηφόρου Ἀρσινόης Φιλαδέλφου ἱερείας Ἀρσινόης Φιλο[πάτορος τῶν]
[οὐσῶν ἐν Ἀ]λεξανδρείαι, μηνὸς Δύστρου ἑπτακαιδεκάτηι Θωὺθ ἑπτακ[αιδεκάτηι, ἐν]
[Ἀμμω]ν[ιά]δι τοῦ Ἀρσινοίτου νομοῦ. ἐδάνεισεν Λυσίμαχος Τιμάρχου Βιθυ[νὸς τῆς ἐπιγο]
[νῆς] Ἀ[γ]ασίαιᾳ Μακεδόνι τῶν Ἀράτου τῆς δευτέρας ἱπ[παρ]χίας ἑκατ[ο]νταρούρ[ωι πυροῦ ἀρτά]
βας διακοσίας  ἐφʼ ἡμιολίαι ἐπὶ τοῖς ἐπιγεν[ήμα]σιν τοῖς τ[ο]ῦ ἕκτου [καὶ εἰκοστοῦ]
ἔτους τοῦ κλήρου αὐτοῦ τοῦ ὄντος περὶ Ἀμμωνιάδα, ὃν κ[α]ὶ ἰδιοσ[πορεῖ].[ ὁμο]
λογεῖ Ἀγασίας μεμετρῆσθαι καὶ ἔχειν παρὰ Λυσιμάχου εἰς τὸ[ν] σπερμ[ατισμὸν]
τῆς γῆς ταύτης. ἀποδότω δὲ Ἀγασίας Λυσιμάχωι τὸ προγεγραμ[μένον δάνει]
ον καὶ τὴν ἡμιολίαν αὐτοῦ, τὰς πάσας πυρῶν ἀρτ[άβας] τριακο[σίας , ἀπὸ τῶν]
προγεγραμμένων γενημάτω[ν] τοῦ κλήρου ἐν μηνὶ Ἀπ[ελλαίωι, Αἰγυπτί]
ων δὲ Παῦνι τοῦ αὐτοῦ ἕκτου καὶ εἰκοστοῦ ἔτους, πυροῦ σπέρμα [νέον καθαρὸν]
καὶ ἄδολον ἀπὸ πάντων καὶ μὴ μέλανα, τοῦ γενομένου ἐν [τῶι κλήρωι,]
μέτρωι χοὶ τῶι Τιμάρχου, μετρήσει καὶ σκυτάλῃ δικαίᾳ. ἀποκατα[στησάτω δὲ εἰς Ἀμ]
μωνιά οὗ ἂν Λυσίμαχος συντάσσῃ τοῖς ἰδίοις ἀναλώμασ[ιν ἐὰν δὲ]
μὴ ἀ[πο]δῷ καθʼ ἃ γέγραπται, ἀποτεισάτωι παραχρῆμα τιμὴ[ν ἀρτά]
βης ἑκάστης χαλκοῦ νομίσματος δραχμὰς χιλίας , ἐν δὲ τῇ ἐνε[στώσῃ ὥρᾳ ᾗ]
πωλεῖται ἐν τῇ Ἀμμωνιάδι τὴν οὖσαν [π]λείστην τιμὴν [ἡμιόλιον,]
καὶ εἰ μὴ κομίσασθαι τὸν πυρόν, ἐξ[έστω]ι Λυσιμάχωι καὶ [τοῖς παρʼ αὐτοῦ]
κυριεύειν τῶν γενημάτων πάντων πάντων τοῦ πρ[ογεγραμμένου]
κλήρου, καὶ ἐκβάλλων αὐτὸς ὅ τε Λυσίμαχος καὶ οἱ παρʼ αὐτοῦ γονο[ι αἱρῶνται ἐπʼ]
ἴσον εἰς τὴν γῆν ταύτην ἢ ἐπὶ τὰ ἐξ αὐτῆς γενήματα ἀνυ[πεύθυνοι]
ἔστωσαν παντὸς ἐπιτίμου καὶ ζημίας. ἔγγυος Ἀγασίου τοῦ π[ρογεγραμ]
μένου δανείου τῶν διακοσίων  ἀρταβῶν τῶν πυρῶν ἢ τῆ[ς τιμῆς]
αὐτῶν εἰς ἔκτεισιν καὶ βεβαιωτὴς τῶν καρπῶν ὁ υἱὸς αὐτοῦ Δι[όφαντος]
Ἀγασίου Μακεδὼν τῆς ἐπιγονῆς, ἡ δὲ πρᾶξις ἔστωι Λυσιμάχωι πρά[σσοντι Ἀγα]
σίαν ἢ τὸν ἔγγυον αὐτοῦ, καὶ παρʼ ἑνὸς  αὐτῶν οὗ ἂν αἱρῆται καὶ παρʼ ἀμ[φοτέρων]
καὶ ἐκ τῶν ὑπαρχόντων αὐτων πάντων καθάπερ ἐκ δίκης, κατὰ δὲ τῆς [συγγρα]
φῆς ταύτης. καὶ χειρογραφήσεται Ἀγασίας Λυσιμάχωι παραχρῆμα 
παρʼ οἷς εἴθισται ὅρκον βασιλικόν, ἐν ὧι διασαφήσει καὶ τὰ διὰ τῆς συγγραφῆς [δηλού]
μενα, καὶ μηδὲ μὲν Λυσίμαχον συστήσασθαι αὐτῶι μήτε δίκην μ[ήτε]
κρίσιν μήτʼ ἄλλο τούτοις παραπλήσιον μηδὲν μηδεμίαν συστησαμ[ένωι]
Λυσιμάχωι τοιοῦτό τι, μηδὲ [π]αραγραφὴν τοῦ κλήρου προστελεῖν. ἡ συγγρ[αφὴ]
κυρία πανταχοῦ οὗ ἂν ἐ[πι]φ[έρητ]αι.
διὰ Ἡλιοδώρ[ου].
Λυσίμαχος ὡς  κζ, εὐμεγέθης, μελίχρως, μακροπρ[όσωπος,]
κλαστόθριξ, οὐ[λ]ὴ μετώπωι, ἄλλη ὀφρύι ἀριστερᾶι.
Ἀγασίας ὡς  λη, μέσ[ος], μελίχρ[ως, οὐλὴ]
μετώπωι μέσωι, ἄλλη φαλ[άνθωι ]<gap/>
Διόφαντος ὡς  ιθ, μέσος, μελίχρω[ς,]
οὐλαὶ ὑπὲρ ὀφρῦς ἀμφοτέρας, ἄλλ[η]
φακὸς φαλάνθωι ἀριστερῶι